Tema Påske

Konfirmantopplegg laget på Google Classroom.

*Hei alle sammen.
Her kommer et opplegg som dere kan jobbe med hjemme.
Jeg håper dere har det bra og ikke har blitt syke.

Tema for denne samlingen er Påske*

Samlingen er lagt opp som dette:

- start
- Les teksten i bibelen
- filmoppgave
- Quiz
- Hjemmeoppgave med levering innen 31.mars
- avslutning

Så da starter vi:

**Oppgave 1:**
Ta frem Kristuskransenn og Bibelen din.
Sett deg ned - tenn et lys og be en bønn mens du holder i Kristuskransen

Du kan for eksempel be:
Kjære Gud
Takk for dagen i dag.
Takk for at du er her med meg.
Jeg ber for alle jeg er glad i - hold din hånd over oss alle.
jeg ber for alle de som akkurat nå hjelper de som er syke. Bevar dem fra smitte og sykdom.
Amen

**Oppgave 2:**
Siden vi skal jobbe med påsken i sin helhet i dag - så skal du først lese dette:
Evangeliet etter Markus 11.1 til og med 16,19 (hele påskefortellingen fra Palmesøndag)

**Oppgave 3:**
Påskeduken eller påskeuken - <https://www.youtube.com/watch?v=eTtLJIUR93o>

Denne påskeduken har vi på kirken, og planen var å jobbe med den på leiren. Nå får dere se den her, og svare på spørsmålene under. Det kan være lurt å se filmen flere ganger. Jeg gleder meg til å høre hva dere svarer.

Hva ser du på duken? Hvilke detaljer/symboler viser til påskefortellingen som du akkurat har lest? Hva viser de forskjellige tingene til?

**Oppgave 4:**
Når du er ferdig med den kan du gjøre Påskequiz.

Påskequizen ble laget i Google classrom sitt quiz-verktøy. Man kan sikkert også lage det i Kahoot eller andre lignende program

**Oppgave 5:**
Nå har du fått jobbet med påskens tekster og tema på litt forskjellige måter.
Nå skal du tenke gjennom de forskjellige dagene i påsken og ta ett bilde for hver dag som du synes kan beskrive dagene. Du kan velge om du vil legge tekst på bildet eller ikke.

*Dagene i påsken er:*
Palmesøndag Markus 11,1-26
Dagene før påske Markus 11,26-14,11
Skjærtorsdag Markus 14,12-14,72
Langfredag Markus kapittel 15
Påskedag Markus 16,1-14

Bildene kan du levere her:

Frist:

Vi vil en video med alle deres bilder og legger ut på Facebook til inspirasjon for alle som må feire påske hjemme i disse dager.
 **Oppgave 6: Avslutning**
Finn frem Kristuskransen igjen.

Herrens bønn med Kristuskransen
Bønnen som Jesus lærte disiplene, denne bønnen som vi ber hver gang vi er i kirken kan vi bruke når vi har kransen.
Gudsperlen: Vår Far i himmelen!
Jeg perlen: La navnet ditt helliges
Dåpsperlen: La riket ditt komme.
Ørkenperlen: La viljen din skje på jorden som i himmelen.
Gledesperlen: Gi oss i dag vårt daglige brød.
Kjærlighetsperlene: Tilgi oss vår skyld som vi og tilgir våre skyldnere
Nattperlen: La oss ikke komme i fristelse
Håpetsperle: men frels oss fra det onde
Gudsperlen: For riket er ditt og makten og æren i evighet. Amen

Fortsett å holde i Gudsperlen:
”Herren velsigne deg og bevare deg
Herren la sitt ansikt lyse over deg og være deg nådig
Herren løfte sitt åsyn på deg og gi deg fred.”
Amen

Påske Quiz

Hva slags mat spiser vi i ofte i påsken?



Lam

orrect

Kylling



Pasta



Feedback

*Påskelam, betegnelse på offerlammet som jødene ifølge Det gamle testamentet og Tanakh ble pålagt å slakte og spise rett før flukten fra Egypt. Denne offerskikken skulle gjentas hvert år, og til alle tider, til minne om disse hendelsene (1. Mosebok 12, 21–28)..

Jøder slakter ikke lenger påskelam. Men rabbinerne utformet et ritual, seder, som skulle minne om både slavetilværelsen i Egypt, utvandringen og påskelammet.

I gammel kristen språkbruk betegnelse for Jesus, som uforskyldt led offerdøden. Forestillingen er blant annet basert på en nytestamentlig tekst der Johannes døperen skal ha utbrutt: «Se, der er Guds lam, som bærer verdens synd» (Johannesevangeliet 1,29). Jesus overtar da rollen som sonoffer eller syndebukk.
I Norge er det i våre dager svært vanlig å spise lam i påsken, men for mange har dette liten religiøs betydning.*

Hvilken jødiske høytid er det som er samtidig som påskehelgen?

Pesach

Correct

Hanukka

Løvhyttefesten



Feedback

*Pesach (hebraisk: פֶּסַח, pesaḥ), også kalt for jødisk påske, er den høytiden som regnes som den viktigste jødiske helligdagen. Ordet pesach betyr «å gå forbi» og henviser til at Gud «gikk forbi» husene til israelittene i Egypt da han drepte alle de førstefødte til egypterne.

Jødene feirer pesach som en minnefest over deres frigjøring av Gud fra slaveriet i Egypt og deres frihet som en nasjon under lederskapet til Moses. Pesach markerer fortellingen i Andre Mosebok i Den hebraiske Bibelen (Det gamle testamente) hvor israelittene ble frigjort fra egyptisk slaveri. I henhold til standard bibelsk kronologi skal denne hendelsen ha skjedd en gang rundt 1300 f.Kr. I henhold til fortellingen hadde kvinnene som lagde brød til flukten ikke tid til å la brødet heve.*

Hva var de siste ordene Jesus sa før han døde på korset (Ifølge Lukasevangeliet)?

Det er fullbragt!

Far, i dine hender overgir jeg min ånd.

ct

Min Gud, min Gud - hvorfor har du forlatt meg?



Feedback

*I sine evangelier forteller Lukas og Johannes ulike versjoner om hva som var Jesus siste ord på korset. Mens Matteus og Markus forteller det samme. Her har enten Matteus kopiert Markus. Eller Markus kopiert Matteus!

Her er hva Lukas forteller:
”Det var nå omkring den sjette time. Da ble det mørke over hele landet helt til den niende time. Solen ble formørket. Og forhenget i templet revnet midt etter. Og Jesus ropte med høy røst og sa: Far, i dine hender overgir jeg min ånd! Og da han hadde sagt dette, utåndet han”. (Lukas 23:44-46).

Johannes forteller at Jesus siste ord var: ”Det er fullbrakt!”
” Det stod et kar der, fylt med vineddik. De satte da en svamp, fylt av eddik, på en isopstilk og holdt den opp til munnen hans. Da Jesus hadde fått vineddiken, sa han: Det er fullbrakt! Og han bøyde sitt hode og oppgav sin ånd.” (Johannes 19:29-30).

Og her forteller Matteus og Markus det samme:

Først Matteus:
” Og ved den niende time ropte Jesus med høy røst: Eli, Eli, lama sabaktani? Det betyr: Min Gud, min Gud, hvorfor har du forlatt meg? Da noen av dem som stod der, hørte det, sa de: Han roper på Elias! Og straks løp en av dem til, tok en svamp og fylte den med vineddik. Han satte den på en rørstav og tilbød ham å drikke. Men de andre sa: Vent, la oss se om Elias kommer for å frelse ham! Men Jesus ropte igjen med høy røst og oppgav ånden”. (Matteus 27:46-50).
------------------
Og så Markus:
”Og ved den niende time ropte Jesus med høy røst: Elo'i, Elo'i, lama sabaktani? Det betyr: Min Gud, min Gud, hvorfor har du forlatt meg? Noen av dem som stod der og hørte det, sa da: Se, han roper på Elias! En løp da til og fylte en svamp med vineddik. Han satte den på en rørstav og tilbød ham å drikke, og sa: Vent, la oss se om Elias kommer for å ta ham ned! Men Jesus ropte med høy røst og utåndet”. (Markus 15:34-37).

Som alle kan lese, forteller altså Lukas og Johannes ulike historier. Mens Matteus og Markus er samkjørte!
Hva er det korrekte?
Kanskje ingen av dem?
Si det??*

Hva var navnet på morderen Pontius Pilatus løslatte i stedet for Jesus?

Peter

Simon

Barrabas

Correct

Hva er det ordet skjærtorsdag betyr?



Måltidstorsdag



Fellesskapstorsdag



Renselsestorsdag

Correct



Feedback

*Skjærtorsdag er den kristne feiringen av Jesu siste måltid med disiplene før korsfestelsen, og dermed innføringen av nattverden.

Ordet betyr «renselsestorsdag», og kommer av norrønt skíra, «rense» (skjær = ren). Skjærtorsdag er en helligdag som feires siste torsdag før påske. Den tidligste datoen for skjærtorsdag er 19. mars og den seneste er 22. april.

Festen er godt dokumentert fra 300-tallet, og var da allerede en gammel tradisjon. I Jerusalem feiret man denne dagen to messer, en i kirkene for å markere slutten på fastetiden, og en på Golgata. I Roma ble den fram til 600-tallet feiret som markering av slutten på fastetiden, men i løpet av det århundret ble den omtolket til å hovedsakelig være en fest for innstiftelsen av nattverden.*

Hva het disippelen som anga Jesus slik at han ble arrestert?



Judas Iskariot

Correct

 Judas Iksariot



Judas forræderen



Feedback

*Judas Iskariot spilte en sentral rolle under det store påskedramaet. Han huskes som den som forrådte Jesus til fariseerne og de skriftlærde, slik at romerne kom og arresterte ham. I alle de fire evangeliene omtales Judas som «han som forrådte ham».

Når det gjelder motivet for Judas' forræderi, skriver evangelisten Johannes at pengene var motivet. Judas var disippelflokkens kasserer, og ifølge Johannes hadde han begynt å stjele av kassen (se Joh. 12,5-6). Forræderiet av Jesus ble belønnet med 30 sølvpenger, visstnok den vanlige prisen for en slave. Da han så hvor det bar hen, angret Judas, og ville levere pengene tilbake. Men fariseerne og de skriftlærde avviste ham. Judas gikk i fortvilelse og hengte seg, ifølge Matteus-evangeliet.*

Hva er egg et symbol på?



livet går i sirkel



oppstandelse og nytt liv

Correct

 jomfrufødsel

Correct



Feedback

*Tidlig i middelalderen ble egget brukt som et bilde på Jesu oppstandelse og anvendt i påskeforkynnelsen. På bilder av jomfru Maria er egg i noen tilfeller avbildet i bakgrunnen som et symbol på jomfrufødselen.

Dekorerte egg er mye eldre enn påsken, og både egg og harer er gamle fruktbarhetssymboler. I den jødiske Pesach-feiringen brukes hardkokte egg kokt i saltvann som et symbol både på nytt liv og feiringen i tempelet i Jerusalem. Denne jødiske tradisjonen kan ha hatt sitt utspring i tidligere romerske vårfester.
En historie knyttet til påskeeggets opprinnelse sier at jomfru Maria ga egg til de romerske soldatene som korsfestet Jesus og ba dem om å være mildere. Tårene hennes falt på eggene og ga dem vakre flekker i flere farger.
I andre historier blir Maria Magdalena knyttet til eggene. I en av dem kom hun til Jesu grav for å stelle kroppen hans. Hun hadde med seg en kurv med egg til niste. Da hun kom fram til graven og så på eggene var de blitt regnbuefarget. Egget har også vært et symbol på oppstandelsen i den forstand at det selv om det virker hardt og kaldt inneholder det nytt liv.*